stanford-oval/wikipedia huggingface dataset:
Jääpallon Neuvostoliiton mestaruussarja 1990–1991
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Jenisei Krasnojarsk | 26 | 17 | 5 | 4 | 101 |  63 | +38 | 39 |
| 2 | Zorki Krasnogorsk | 26 | 17 | 4 | 5 | 130 |  65 | +65 | 38 |
| 3 | Dynamo Moskova | 26 | 13 | 8 | 5 | 105 |  80 | +25 | 34 |
| 4 | Vodnik Arkangeli | 26 | 15 | 4 | 7 | 117 |  65 | +52 | 34 |
| 5 | Stroitel Syktyvkar | 26 | 11 | 5 | 10 | 80 |  89 | -9 | 27 |
| 6 | Sayany Abakan | 26 | 12 | 3 | 11 | 103 | 120 | -17 | 27 |
| 7 | SKA Sverdlovsk | 26 | 10 | 6 | 10 | 99 |  96 | +3 | 26 |
| 8 | Lokomotiv Irkutsk | 26 | 13 | 0 | 13 | 102 | 127 | -25 | 26 |
| 9 | Kuzbass Kemerovo | 26 | 9 | 7 | 10 | 86 |  81 | +5 | 25 |
| 10 | Sibselmash Novosibirsk | 26 | 10 | 4 | 12 | 100 | 106 | -6 | 24 |
| 11 | Dynamo Alma-Ata | 26 | 10 | 4 | 12 | 101 |  93 | +8 | 24 |
| 12 | Start Gorki | 26 | 8 | 7 | 11 | 89 | 104 | -15 | 23 |
| 13 | SKA Habarovsk | 26 | 5 | 4 | 17 | 86 | 115 | -29 | 14 |
| 14 | Severonikel Montsegorsk | 26 | 1 | 1 | 24 | 65 | 160 | -95 | 3 |
Sarjan joukkuemäärää kasvatettiin ja mestaruussarjasta ei pudonnut yksikään joukkue. Sarjaan nousivat Polet Omsk ja Vympel Kaliningrad.
Jääpallon Neuvostoliiton mestaruussarja 1986–1987

| Neuvostoliiton mestaruussarja 1986-1987 |
| --- | --- |
Joukkueiden määrä:  14
Mestari:  Jenisei Krasnojarsk
Toinen sija:  Dynamo Moskova
Kolmas sija:  Zorki Krasnogorsk
Paras maalintekijä:  Nikolai Afanasenko, Volga (51)
Alempi sarjataso:  Pervaja liga
  ← 1986 :  1988 → 
Neuvostoliiton jääpallon mestaruussarja kaudella 1986-1987 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja kaksi viimeistä putosivat sarjasta. Mestaruuden voitti Krasnojarskin Jenisei.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Jenisei Krasnojarsk | 26 | 19 | 3 | 4 | 134 |  83 | +51 | 41 |
| 2 | Dynamo Moskova | 26 | 17 | 3 | 6 | 139 |  82 | +57 | 37 |
| 3 | Zorki Krasnogorsk | 26 | 15 | 3 | 8 | 102 |  75 | +27 | 33 |
| 4 | Dynamo Alma-Ata | 26 | 14 | 2 | 10 | 116 | 102 | +14 | 30 |
| 5 | SKA Habarovsk | 26 | 14 | 2 | 10 | 126 | 107 | +19 | 30 |
| 6 | Volga Uljanovsk | 26 | 13 | 3 | 10 | 86 |  79 | +7 | 29 |
| 7 | Stroitel Syktyvkar | 26 | 13 | 3 | 10 | 79 |  81 | -2 | 29 |
| 8 | SKA Sverdlovsk | 26 | 10 | 8 | 8 | 111 |  99 | +12 | 28 |
| 9 | Start Gorki | 26 | 9 | 6 | 11 | 110 | 119 | -9 | 24 |
| 10 | Yunost Omsk | 26 | 10 | 3 | 13 | 96 | 126 | -30 | 23 |
| 11 | Lokomotiv Irkutsk | 26 | 10 | 0 | 16 | 89 | 113 | -24 | 20 |
| 12 | Kuzbass Kemerovo | 26 | 7 | 4 | 15 | 88 | 103 | -15 | 18 |
| 13 | Vympel Kaliningrad | 26 | 5 | 3 | 18 | 61 | 119 | -58 | 13 |
| 14 | Sibselmash Novosibirsk | 26 | 4 | 1 | 21 | 73 | 122 | -49 | 9 |
Vympel ja Sibselmash putosivat mestaruussarjasta. Tilalle nousivat Vodnik Arkangeli ja Sajany Abakan.
Kalevi Lilja

Kalevi Gabriel Lilja (10. syyskuuta 1925 Tampere – 15. elokuuta 1993 Rauma) oli suomalainen jalkapalloilija.
Lilja oli Suomen jalkapallomaajoukkueen varamies Helsingin 1952 olympialaisissa. Yhdessä Esko Valkaman kanssa hän nosti olympialipun salkoon Tampereella, jossa pelattiin olympiakisojen jalkapallo-otteluita.
Kaikkiaan Lilja pelasi kaksi A-maaottelua ja kuusi B-maaottelua. SM-sarjassa hän pelasi Tampereen Ilves-Kissojen joukkueessa vuosina 1955–1959. Hän edusti myös TUL-seura Tampereen Kisatovereita.
Kalevi Liljan veli Olavi Lilja on entinen maajoukkuejalkapalloilija.
Kalevi Maunula

Aarre Kalevi Juhani Maunula (17. toukokuuta 1926 Seinäjoki – 24. kesäkuuta 2014 Seinäjoki) oli suomalainen everstiluutnantti, joka toimi muun muassa Lapin jääkäripataljoonan komentajana.
Maunulan vanhemmat olivat opettaja Herman Maunula ja Anna Rajaniemi. Hänen ensimmäinen puolisonsa vuodesta 1951 oli Pirkko Tamminen (k. 1964) ja toinen vuodesta 1965 Thora Pietilä.
Maunula kävi 7/8 luokkaa Seinäjoen yhteislyseota ja suoritti Kadettikoulun 1948. Sotakorkeakoulun hän suoritti 1960. Hän toimi nuorempana upseerina Jääkäripataljoona 1:ssä vuodesta 1949, opetusupseerina Kadettikoulussa vuodesta 1951 ja komppanianpäällikkönä Pohjanmaan jääkäripataljoonassa 1956–1958. Pääesikunnan toimistoupseeri Maunula oli vuodesta 1960, Sotakorkeakoulun opetusupseeri vuodesta 1961 ja  Pääesikunnan erityistehtävissä vuodesta 1967. Toimittuaan Porin prikaatissa pataljoonankomentajana ja esikuntapäällikkönä vuodesta 1969 Maunula siirtyi Lapin jääkäripataljoonan komentajaksi 1971. Vakinaisesta palveluksesta hän erosi 1974.
Maunula ylennettiin vänrikiksi 1947, luutnantiksi 1949, kapteeniksi 1955, majuriksi 1963 ja everstiluutnantiksi 1968.
Kasper Bøgelund

Kasper Bøgelund
Kasper Bøgelund Nielsen (s. 8. lokakuuta 1980 Odense, Fyn, Tanska) on tanskalainen jalkapalloilija, joka edustaa Aalborg BK:n joukkuetta Tanskan superliigassa. Bøgelundin pelipaikka on puolustaja.
Vaikka Bøgelund syntyi Tanskassa ja on Tanskan kansalainen, hän aloitti ammattilaisuransa Alankomaissa, PSV Eindhovenin joukkueessa. Hän pelasi joukkueessa kausina 1999/2000 – 2004/2005 yhteensä 73 liigaottelua, kunnes siirtyi miljoonan euron siirtosummalla Mönchengladbachiin. Seurajoukkueurallaan hän on voittanut Alankomaiden mestaruuden ja Alankomaiden Cupin, molemmat vuonna 2005.
2008 Bøgelund jätti Mönchengladbachin ja palasi kotimaahansa Aalborgin joukkueeseen.
180 senttimetriä pitkä Bøgelund on pelannut Tanskan maajoukkueessa 13 ottelua. Hän debytoi maajoukkueessa helmikuussa 2002 Saudi-Arabiaa vastaan pelatussa ottelussa ja oli mukana MM-kisoissa samana vuonna. Bøgelund pelasi myös EM-kisoissa 2004.
Aiheesta muualla

Bøgelund FootballDatabase-tietokannassa (englanniksi)
KNL-laskenta

KNL-laskenta (Käytettävyys, nopeus, laatu, (englanniksi) OEE, Overall Equipment Effectiveness) on tuotantolinjojen tehokkuuden mittaustapa ja tunnusluku. KNL lasketaan kertomalla käytettävyys, nopeus ja laatu keskenään, jolloin saadaan kokonaistehokkuutta kuvaava luku. KNL-tunnusluvun laskenta on määritelty PSK-standardissa 7501 "Prosessiteollisuuden kunnossapidon tunnusluvut".
Aiheesta muualla

Komonen, Kari: Käyttövarmuuden peruskäsitteitä (pdf) Luentomateriaali.  2005. Vaasan Yliopisto. Viitattu 14.4.2012.[vanhentunut linkki]
Kemian työsuojeluneuvottelukunta

Kemian työsuojeluneuvottelukunta (KETSU) toimii sosiaali- ja terveysministeriön yhteydessä. KETSU on ministeriön apuna kemialliseen ja biologiseen työsuojeluun liittyvissä asioissa. Neuvottelukunnan tehtävistä on tarkemmin säädetty valtioneuvoston päätöksessä kemian työsuojeluneuvottelukunnasta (273/ 1997). Valtioneuvoston päätöksen mukaan neuvottelukunnan tehtävänä on:
Seurata alan kehitystä ja tehdä esityksiä kemiallisen ja biologisen työsuojelun edistämisestä.
Valmistella työturvallisuuslaissa tarkoitettuja valtioneuvoston päätöksiä, jotka koskevat vaarallisista kemiallisista aineista tai biologisista tekijöistä aiheutuvien terveysvaarojen ehkäisemistä.
Antaa lausuntoja merkittävistä kemiallisista ja biologisista työsuojelua koskevista turvallisuustiedotteista, kuten työpaikan ilman epäpuhtauksista.
KETSU jakautuu viiteen jaostoon: työjaosto, asbestijaosto, HTP-jaosto, ATEX-jaosto sekä riskijaosto.
KDM Vædderen (F349)

| KDM Vædderen |
| --- | --- |

Aluksen vaiheet
Rakentaja:  Aalborg
Kölinlasku:  30. lokakuuta 1961
Laskettu vesille:  6. huhtikuuta 1962
Palveluskäyttöön:  19. maaliskuuta 1963
Poistui palveluskäytöstä:  alusluettelosta 1992
Tekniset tiedot
Uppouma:  1 345 t (standardi) 1 650 t (kuormattu)
Pituus:  72,0 m
Leveys:  11,5 m
Syväys:  5,0  m
Koneteho:  4 x GM-dieselmoottoria 6 400 bhp
Nopeus:  18 solmua
Miehistöä:  85
Aseistus
Aseistus:  1 x 3" tykki syvyyspommit 1 x helikopteri
KDM Vædderen (runkonumero F349) oli Tanskan laivaston Hvidbjørnen-luokan fregatti.
Valmistus

Alus tilattiin Aalborgin telakalta, missä köli laskettiin 30. lokakuuta 1961. Se laskettiin vesille 6. huhtikuuta 1962 ja valmistui 19. maaliskuuta 1663.
Palvelus

Alus poistettiin palveluksesta 31. maaliskuuta 1992.
Alter Rhein

| Alter Rhein |
| --- | --- |
 Kanavoidun Alppi-Reinin alajuoksu pohjoisesta nähtynä; takana vas. Alter Rheinin Diepoldsaun mutka, keskellä oik. Alter Rheinin alaosa.
Laskupaikka:  Bodenjärvi, Sveitsin ja Itävallan raja  47°30′N, 9°34′E
Maat:  Sveitsi, Itävalta
Pituus:  40 km
Valuma-alue:  218 km²
 Alter Rheinin alajuoksu sekä Reinin länsipuolinen kanava muodostavat joen.
Alter Rhein (saksaa, suom. Vanha Rein) on vesiväylä Sveitsin ja Itävallan raja-alueella. Se syntyi 1900-luvun alussa, kun Alppi-Reinin alaosa oikaistiin ja joen laskukohta Bodenjärveen siirrettiin maiden rajalta Itävallan puolelle.
Alter Rheinin alajuoksusta ja Rheintaler Binnenkanalin kanavaosuudesta muodostuvan vesiväylän pituus on 40 kilometriä, joka tekee siitä Sveitsin 24:nneksi pisimmän joen.
Sijainti

Alter Rheinin valuma-alueen alkupurot saavat alkunsa Werdenbergvuorten itärinteeltä Sennwaldin länsipuolelta noin 1 500 metrin korkeudesta.
Reinin alkuperäisen uoman osuus Alter Rheinistä on noin kymmenen kilometriä. Tämä osa joesta on Sveitsin ja Itävallan rajajoki. Reinin oikaisu-uoman länsipuolelle rakennetun kanavan pituus on noin 30 kilometriä. Tämä osa väylästä sijaitsee Sveitsin alueella. Alter Rhein laskee Bodenjärveen sveitsiläisen Thalin ja itävaltalaisen Gaißaun kuntien rajalla.
Osa alkuperäisestä Reinin uomasta sijaitsee nyky-Reinin itäpuolella muodostaen jokien väliin Diepoldsaun saaren.
Historiaa

Alppi-Reinin toistuvien suurtulvien takia jokeen rakennettiin oikaisut kahdessa vaiheessa vuosina 1896–1900 (alaosan siirto Itävallan puolelle) ja 1910–1923 (Diepoldsaun mutkan oikaisu). Suiston reuna-alueita kanavoitiin useassa vaiheessa Itävallan, Liechtensteinin ja Sveitsin alueella. Sveitsin puolella Werdenberger Binnenkanal toteutettiin vuosina 1882–1886 ja Rheintaler Binnenkanal vuosina 1895–1906. Itävallan puolella on Vorarlberger Binnenkanal.
Alueen valtioilla ja hallintoalueilla on ollut valtio- ja yhteistyösopimuksia Alppi-Reinin vesiongelmien ratkaisemiseksi vuodesta 1847. Vuodesta 1995 yhteistyöelin on ollut Internationale Regierungskommission Alpenrhein (IRKA), johon kuuluvat alueen valtiot (Itävalta, Liechtenstein, Sveitsi) sekä hallintoalueet (Sankt Gallenin ja Graubündenin kantonit sekä Vorarlbergin osavaltio).
Aiheesta muualla

Kuvia tai muita tiedostoja aiheesta Alter Rhein Wikimedia Commonsissa
Kuvia tai muita tiedostoja aiheesta Alppi-Reinin kanavat Wikimedia Commonsissa
Kuvia tai muita tiedostoja aiheesta Reinin suisto (Bodenjärvi) Wikimedia Commonsissa
Kay Arne Stenshjemmet

| Mitalit | Mitalit | Mitalit |  |
| --- | --- | --- | --- |
|  Kay Arne Stenshjemmet |  Kay Arne Stenshjemmet |  Kay Arne Stenshjemmet |  |
Maa:   Norja
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Lake Placid 1980 | 1 500 metriä |  |
|  Hopeaa | Lake Placid 1980 | 5 000 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Oslo 1981 | yhteispisteet |  |
|  Pronssia | Oslo 1979 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Kultaa | Oslo 1976 | yhteispisteet |  |
|  Kultaa | Trondheim 1980 | yhteispisteet |  |
|  Hopeaa | Larvik 1977 | yhteispisteet |  |
|  Hopeaa | Deventer 1979 | yhteispisteet |  |
|  Pronssia | Deventer 1981 | yhteispisteet |  |
Kay Arne Stenshjemmet (s. 9. elokuuta 1953) on norjalainen entinen pikaluistelija, jonka uran huippuhetket ajoittuivat 1970-luvun loppupuolelle ja 1980-luvun alkuun. Hän menestyi erityisesti yleisluistelijana.
Vuonna 1973 Stenshjemmet saavutti yleisluistelijoiden nuorten MM-kisoissa Assenissa pronssia. Ensimmäisissä aikuisten arvokisoissaan vuoden 1975 EM-kisoissa Heerenveenissä hän oli 12:s, mutta vuotta myöhemmin samoissa kisoissa Oslossa voitti kultamitalin. Samana vuonna hän osallistui myös Innsbruckin olympialaisiin parhaana sijoituksenaan 11. 1 500 metriltä. Vuoden 1977 EM-kisoissa Larvikissa hän sijoittui hopealle, ja samana vuonna sijoittui viidenneksi sekä sprintterien MM-kisoissa että yleisluistelijoiden MM-kisoissa. Samana vuonna 19. maaliskuuta hän luisteli Kazakstanin Medeossa silloisen 5 000 metrin maailmanennätyksen 6.56,9. Vuonna 1978 hän oli neljäs sekä EM- että MM-kisoissa.
Vuonna 1979 Stenshjemmet palasi jälleen mitalikantaan arvokisoissa saavutettuaan EM-hopeaa ja yleisluistelijoiden MM-pronssia. Vuonna 1980 hän voitti Trondheimissa uransa toisen Euroopan mestaruuden, ja samana vuonna Lake Placidin talviolympialaisissa luisteli hopealle sekä 1 500 että 5 000 metrin kilpailuissa. MM-kisoissa hän oli neljäs. Stenshjemmetin viimeiseksi kansainväliseksi vuodeksi jäi 1981, jolloin hän saavutti EM-pronssia ja MM-hopeaa.
Uransa aikana hän kuului Norjan legendaariseen pikaluistelukvartettiin yhdessä Sten Stensenin, Jan Egil Storholtin ja Amund Sjøbrendin kanssa. Aikalaiset kutsuivat heitä Norjassa alkukirjaimen mukaan nimellä "Fire S" eli "Neljä ässää".
Kay-Achim Schönbach

Kay-Achim Schönbach vuonna 2021.
Kay-Achim Schönbach (s. 1965) on saksalainen vara-amiraali,  entinen Saksan laivaston komentaja. Hän joutui eroamaan tehtävästään Intiassa Delhissä Manohar Parrikar -puolustustutkimusinstituutin tilaisuudessa tammikuussa 2022 pitämässään puheessa esitettyjen mielipiteidensä vuoksi. Hän sanoi, ettei Ukraina voi liittyä Natoon ja että Vladimir Putin ansaitsee kunnioitusta, jota tämä hakeekin Ukrainan alueiden valtaamisella. Schönbachin mukaan ”Krimin niemimaa on menetetty, eikä sitä saada koskaan takaisin". Eron syyksi hän sanoi, ettei halua aiheuttaa enempää vahinkoa Saksan laivastolle ja Saksan valtiolle.
Alter Domus Cup

| Alter Domus Cup |
| --- | --- |
Laji:  jääkiekko
Maa(t):   Luxemburg
Perustettu:  1993
Joukkueita:  5
Hallitseva mestari:  Tornado Luxembourg
Eniten mestaruuksia:  Tornado Luxembourg (8)
Sivusto:  Alter Domus Cup
Alter Domus Cup on Luxemburgin ainoa jääkiekkokilpailu. Se on perustettu 1993 ja siihen osallistuu viisi joukkuetta. Cupin voittaja on Luxemburgin mestari. Kilpailua ei ole pelattu säännöllisesti joka vuosi.
Joukkueet 2012–2013

Tornado Luxembourg
IHC Beaufort-1
IHC Beaufort-2
Puckers Luxembourg
Huskies Luxembourg
Mestarit

| --- | --- |
 2013: Tornado Luxembourg  2012: Tornado Luxembourg  2011: Lokomotiv Luxembourg  2007: Tornado Luxembourg  2003: Tornado Luxembourg  2002: EHC Zweibrucken-2  2001: HC Amneville Moselle-2 :  2000: HC Amneville Moselle-2  1999: Tornado Luxembourg  1998: IHC Louvain  1997: Tornado Luxembourg  1996: Tornado Luxembourg  1995: IHC Louvain  1994: Tornado Luxembourg
Aiheesta muualla

Alter Domus Cup Luxemburgin jääkiekkoliitto
Kate Kerrigan

Morag Kate Kerrigan (o.s. Prunty, kirjoittanut myös nimellä Morag Prunty; s. 1964 Lontoo, Britannia) on irlantilainen toimittaja ja kirjailija.
Astuessaan työelämään Kerrigan kouluttautui ensin kampaajaksi mutta kirjoitti samalla lehtiin kauneutta käsitteleviä ja ihmissuhdejuttuja. 22-vuotiaana hänestä tuli Looks-lehden päätoimittaja, sen jälkeen oli vuorossa more!:n, sitten Just seventeen. 28-vuotiaana hän sai tarjouksen irlantilaisen Tatler-lehden päätoimittajan tehtävästä ja otti sen vastaan ja muutti 1990 Dubliniin Irlantiin. Hän kirjoitti työnsä ohella koko ajan pöytälaatikkoon ja vihdoin tavattuaan tulevan miehensä valokuvaaja Niall Kerriganin, teki ratkaisun ja ryhtyi kirjailijaksi.Pariskunta muutti Kate Kerriganin  suvun kotiseudulle.
Kirjallisen uransa alussa kirjoittaessaan kepeitä romaaneja hän käytti Morag Prunty -nimeä, mutta siirryttyään vakavampaan tekstiin Onnellisen avioliiton reseptien myötä hän otti käyttöön miehensä sukunimen ja oman toisen etunimen eli nimen Kate Kerrigan.
Kerriganit solmivat avioliiton 1999. Heillä on poika Leo.
Teokset

Boys: A User's Guide (1993)
Dancing with Mules (2001)
Wild Cats and Colleens (2001)
Disco Daddy (2002)
Poison Arrows (2003)
Superstar Lovers (2004)
Recipes for a Perfect Marriage, 2006, suom. Onnellisen avioliiton reseptejä, Bazar, 2008
The Miracle of Grace 2007
Wild Cats and Colleens (ilmestyy toukokuussa 2008)
Altered Beast

| Altered Beast |
| --- | --- |
 Pelin Mega Drive -version kansikuva.
Kehittäjä:  Sega AM1
Julkaisija:  Sega
Jakelija:  Steam, PlayStation Now, Google Play, App Store ja PlayStation Store
Suunnittelija:  Makoto Uchida
Julkaistu:  1988
Lajityyppi:  beat ’em up
Pelimuoto:  moninpeli, yhteistyömoodi ja yksinpeli
Alusta:  kolikkopeli, Sega Mega Drive, Amiga, Amstrad CPC, Atari ST, Commodore 64, DOS, MSX, PC Engine, ZX Spectrum
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Altered Beast on Sega AM1:n kehittämä ja Segan julkaisema beat ’em up-peli. Peli on julkaistu vuonna 1988 kolikkopelinä ja myöhemmin muun muassa Sega Mega Drivelle, Amigalle, Atari ST:lle, Commodore 64:lle, ZX Spectrumille, MSX:lle, Amstrad CPC:lle, PC Enginelle ja DOSille.
Pelaaminen

Peli sijoittuu Antiikin Kreikkaan ja pelaaja ottaa ohjaksiinsa Zeuksen kuolleista herättämän sadanpäämiehen (centurio), jonka Zeus lähettää pelastamaan Athenen, jonka ilkeä alamaailman herra Neff on vanginnut. Pelaaja joutuu kulkemaan läpi viisi kenttää taistellen epäkuolleita ja hirviöitä vastaan, ja joka kentän lopussa pelaaja kohtaa itseään muotoaan muuttavan Neffin pomovastustajana. Pelaajan on kerättävä jokaisessa kentässä kolme taikapalloa, joista jokainen kasvattaa pelaajan voimia; kolmannen pallon jälkeen pelihahmo muuttuu voimakkaaksi eläinhybridiksi (kuten ihmissudeksi), joilla on erikoisvoimia tuhota viholliset tehokkaammin tieltään. Peli mahdollistaa myös kaksinpelaamisen.
Vastaanotto

Ilmestyessään Japanissa heinäkuussa 1988 Altered Beast oli sen kuukauden toiseksi eniten tienannein kolikkopeli, vaikkakin ilmestymisestään lähtien peli saikin ristiriitaisen vastaanoton, josta kritiikki on pääasiassa kohdistunut pelattavuuteen ja graafiseen ilmeeseen. Kritiikistään huolimatta peli nauttii nykyään kulttimaineesta ja sitä on peräti mielletty "yhdeksi Segan ikimuistoisimmista konsepteista."
Aiheesta muualla

Altered Beast MobyGamesissa (englanniksi)
Pelaajat kohtaavat tason lopussa ilkeän Neffin (oikealla).
Kauniaisten terveysasema

| Kauniaisten terveysasema |
| --- | --- |
Osoite:  Asematie 19, 02700 Kauniainen
Sijainti:  Kauniainen
Koordinaatit:  60.21447°N, 24.71625°E
Käyttäjä:  Kauniaisten terveyspalvelut, Huslab
Terveyspalvelut /Kauniaisten kaupunki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kauniaisten terveysasema on Kauniaisten kaupungissa toimiva  terveysasema. Terveysaseman yhteydessä toimii Huslabin laboratorio.
Terveysasema palvelee normaalisti arkipäivisin kello 8-16. Terveysaseman ollessa suljettuna kiireellisestä hoitoa tarjoa ympärivuorokautisesti Jorvin sairaalan yhteispäivystys (Jorvin sairaala, Päivystysrakennus, Turuntie 150, Espoo). Valittavissa ovat myös Haartmanin, Malmin ja Peijaksen terveyskeskuspäivystykset. Alle 16-vuotiaiden lasten ja nuorten päivystyspalvelua tarjotaan Uudessa lastensairaalassa (Stenbäckinkatu 9, Helsinki).
Aiheesta muualla

Kauniaisten terveysaseman sijainti: Asematie 19 (kartat.kauniainen.fi)
Rokotteita ei vielä saatu Kauniaisiin (5.1.2021) (kaunisgrani.fi)
Kalle Leinonen

| Kalle Leinonen> Henkilötiedot |
| --- | --- |
Koko nimi:  Kalle Johannes Leinonen
Syntynyt: 8. marraskuuta 1989 (ikä 34) Siilinjärvi, Suomi
Uran tiedot
Pituus:  175 cm
Seura:  KuoSi Freestyle
Laji:  freestylehiihto 
Maailmancup
Kaudet:  2006-2012
Voitot:  2005–2006 ja 2006–2007
Kalle Johannes Leinonen (s. 8. marraskuuta 1989 Siilinjärvi) on suomalainen uransa lopettanut freestylehiihtäjä. Leinonen edusti KuoSi Freestyle -seuraa.
Leinonen sijoittui kahdeksanneksi half-pipen ensimmäisessä MM-kilpailussa Rukalla vuonna 2005. Hän sai pronssia nuorten MM-kilpailujen half-pipessa 2007. Freestylen half-pipen maailmancupin hän voitti kausilla 2005–2006 ja 2006–2007 sekä oli toinen kaudella 2007–2008. Freestylehiihdon kokonaiscupissa hän oli kymmenes kaudella 2005–2006. Voittaessaan half-pipen maailmancupin kaudella 2005–2006 hieman yli 16-vuotiaana Leinosesta tuli nuorin suomalainen hiihtolajien maailmancupin voittaja. Vuoden 2013 talviuniversiadeissa Leinonen voitti kultaa slopestylessa.
Kalle Leinosen kaksoissisko on alppihiihtäjä Sanni Leinonen.
Kalle Leivonen

Kaarle Herman ”Kalle” Leivonen (17. syyskuuta 1886 Jalasjärvi – 23. syyskuuta 1938 Petroskoi) oli suomalainen painija. Hän edusti Suomea kreikkalaisroomalaisessa painissa vuoden 1912 kesäolympialaisissa. Ennen ensimmäistä maailmansotaa Leivonen muutti Yhdysvaltoihin ja sieltä 1930-luvun alussa Neuvostoliittoon. Hän katosi Stalinin vainojen aikana 1938, ja hänet teloitettiin syksyllä 1938.
Leivonen voitti vuonna 1914 SM-kultaa alle 60 kg:n sarjassa.
Kalle Leivonen muutti vuonna 1914 Pietarsaaresta Yhdysvaltoihin. Vuonna 1929 käynnistynyt lama käynnisti amerikansuomalaisten keskuudessa muuttoliikkeen 1930-luvun alussa Neuvostoliittoon. Vuonna 1932 Leivonen seurasi tuhansia muita amerikansuomalaisia työläisiä. Uusi asuinpaikka Neuvostoliitossa oli Neuvosto-Karjalan Kontupohja, jossa hän työskenteli maalarina. Leivonen vangittiin vuonna 1938 ja sai kuolemantuomion 21. syyskuuta 1938, ja kaksi päivää myöhemmin hänet teloitettiin lähellä Petroskoita. Leivonen rehabilitoitiin vuonna 1989. Suomen viranomaiset julistivat hänet kuolleeksi 1. tammikuuta 1978.
Kalle Lepistö

Kalle Lepistö on suomalainen urheilutoimittaja. Lepistö toimii selostajana Eurosportilla ykköslajinaan mäkihyppy. Hän aloitti selostamisen Eurosportilla jo 1990-luvulla. Lepistö selostaa mäkihypyn lisäksi yleisurheilua, uintia ja maastohiihtoa. Lepistö on Eurosportin Suomen toimistosta ja suomenkielisistä selostuksista vastaava johtaja. Kallen isä on Hannu Lepistö, joka on toiminut pitkään mäkihyppyvalmentajana useissa eri maissa. Hannu Lepistö on välillä vieraillut asiantuntijana Eurosportin mäkihyppylähetyksissä.
Kauniaisten suomalainen seurakunta

| Kauniaisten suomalainen seurakunta |
| --- | --- |

 tunnus :  sijainti 
 Kauniaisten kirkko.
Sijainti:  60°12′49.2″N, 24°43′39.6″E
Tunnustuskunta:  evankelis-luterilainen
Hiippakunta:  Espoon hiippakunta
Rovastikunta:  Espoon tuomiorovastikunta
Pääkirkko:  Kauniaisten kirkko
Perustettu:  1978
Jäsenmäärä:  4 359 (2022)
– Osuus asukkaista:  61,7 %
Kirkollisvero:  1,00 %
Kirkkoherra:  Mimosa Mäkinen
Verkkosivusto
Infobox OKNimi-testi OK: 
Kauniaisten suomalainen seurakunta on seurakunta Uudellamaalla, Kauniaisten kaupungissa. Seurakunta kuuluu Espoon hiippakunnassa Espoon tuomiorovastikuntaan ja kuuluu Kauniaisten seurakuntayhtymään. Kirkkoherrana toimii Mimosa Mäkinen, joka valittiin kirkkoherran virkaan vuonna 2017. Vuonna 2018 seurakunnassa oli 4 241 jäsentä.
Kirkkoherrat

Seuraavat henkilöt ovat toimineet Kauniaisten suomalaisen seurakunnan kirkkoherroina:
1978–2009: Arto Laitinen
2009–2016: Mauri Vihko
2016– Mimosa Mäkinen
KNM Allart

| KNM Allart |
| --- | --- |

Aluksen vaiheet
Rakentaja:  Nyholm laivastontelakka, Kööpenhamina
Laskettu vesille:  6. kesäkuuta 1807
Tekniset tiedot
Uppouma:  306 t
Pituus:  29,74 m
Leveys:  8,35 m
Syväys:  3,25 m
Miehistöä:  100
Aseistus
Aseistus:  16 × 24 naulan karronadia 2 × 6 naulan tykkiä
KNM Allart valmistui Tanskan kuninkaallisen laivaston parannellun Lougen-luokan aluksena 1800-luvun alussa.
Valmistus

Laivastoarkkitehti Ernst Stiboltin suunnittelema alus tilattiin Nyholmin laivastontelakalta Kööpenhaminasta. Se laskettiin vesille 6. kesäkuuta 1807.